google/wiki40b huggingface dataset:
Anclote kraftverk

Anclote kraftverk er et gasskraftverk med tilleggsenheter for oljedrift i Pasco County i delstaten Florida i det sørøstlige USA. Det har en installert produksjonskapasitet på 1128 MW, fordelt på fire turbiner, herav to store, olje-fyrte turbiner på 510–556 MW hver avhengig av sesong.
Dette er et av delstatens større fossile kraftverk målt etter installert produksjonseffekt. Anlegget ble påbegynt omkring 1974 og stod ferdig i 1978. Brenselkilden er olje eller naturgass.
Operatør er Progress Energy Florida Inc. Brenselstypen er hovedsakelig fyringsolje.
The Dark Side of the Moon Live

The Dark Side Of The Moon Live er en turné den tidligere frontfiguren i Pink Floyd, Roger Waters, fremførte fra sommeren 2006 til sommeren 2007. Turneen ble senere utvidet med flere konserter i 2008, bl.a. Nederland 11. mai og Danmark 13. mai. Åpningskonserten i Portugal ble vist på TV foran millioner av seere og 70 000 så konserten live. Den 12. juni og 14. juli var Nick Mason også med på del to og ekstranummerne. Konserten 14. juli ble filmet til en mulig DVD. Waters og hans band fremførte hele Dark Side Of The Moon-albumet som del to av konsertene, og en blanding av Pink Floyd's klassikere og hans  egne sololåter som del èn. Som ekstranummer spilte han utelukkende låter fra The Wall.
Studieforberedende utdanningsprogram

Studieforberedende utdanningsprogram er en felles betegnelse for de tre videregående utdanningsprogrammene idrettsfag, musikk, dans og drama, og studiespesialisering. Felles for disse tre programmene er at bestått utdanning gir generell studiekompetanse som utgjør det faglige grunnlaget for å søke opptak til universiteter og høyskoler høyskole- og universitetsutdannelse.
Tilbudet påbygging til generell studiekompetanse er et alternativt løp for elever og lærlinger innen fag- og yrkesopplæring som ønsker å søke opptak til universiteter og høyskoler.
Kawasaki Z800E

Kawasaki z800e er en motorsykkel produsert av Kawasaki for det norske markedet. Modellen har en væskekjølt rekke-fire-sylindret motoren på 806ccm med en effekt på 35KW eller 70KW. Bensintanken har et volum på 17l liter. Motorsykkelen kan utstyres med ABS-bremser, og har da en vekt på 228 kilo i kjøreklar tilstand.
Fernando Olivella

Landslaget

Han deltok i flere internasjonale turneringer for Spania. Han ble europamester i fotball i 1964.
Prionapterus

Utseende

Middelsstore (ca. 20 millimeter), korte og brede, høyt hvelvede trebukker. Dekkvingene er forkortede og dekker ikke hele bakkroppen. Hodet har en markert "snute" foran antennenfestene men ikke forstørrede kjever, og er matt svart. Antennene er rundt halvparten så lange som kroppen, ikke særlig kraftige. Pronotum er minst dobbelt så bredt som langt, matt svart, med krum, litt bølget ytterkant. Dekkvingene er gjerne gulbrune, rundede, og dekker ikke de 2-3 siste bakkroppsleddene. De har et par opphøyde lengderibber. Hos noen arter er dekkvingene tilspisset bak hos hannene.

Utbredelse

Slekten er utbredt i det sørøstlige Sør-Amerika.
Horten fengsel

Horten fengsel (offisielt Nordre Vestfold fengsel, avdeling Horten) er et fengsel med høyt sikkerhetsnivå som ligger i Horten i Vestfold og er underlagt Kriminalomsorgens region sør. Fengslet har ordinær kapasitet på 16 plasser.
Gordon Schildenfeld

Landslaget

Han ble tatt ut til Fotball-EM 2012 i Polen og Ukraina. To år senere var han igjen i den kroatiske troppen til VM 2014 i Brasil.
Jorsj

Jorsj (russisk: ёрш) er en cocktail bestående av øl og vodka.
Jorsj er en velkjent drink fra Russland, hvor det ellers er mindre vanlig å blande ut vodkaen.
Eleanorkors

Eleanorkors er betegnelse på en rekke av tolv omfattende dekorerte steinkors som ble reist til minne om den engelske dronningen Eleonore av Castilla av hennes ektemann, Edvard I i forbindelse med hennes gravferd fra Harby i Lincolnshire til Westminster Abbey i London i 1290. Det ble regnet som en stor ære for de byene som fikk et slikt kors. Kun tre av de korsene som ble reist mellom 1291 og 1294 som monument over dronningen står fortsatt. De tolv korsene markerte overnattingsstedene langs den ruten som ble benyttet for å transportere hennes legeme til London. Flere kunstnere arbeidet på korsene, slik som kronens «Expense Rolls» (finansielle arkiv) viser, og hvor en del ble fordelt mellom hovedfigurene. Disse ble sendt fra London mens rammeverket ble gjort av steinhoggere lokalt. Alexander av Abingdon og William fra Irland, som begge hadde arbeidet på Westminster Abbey, var tilsynelatende de fremste skulpturene på utformingen av figurene på steinkorsene. Andre navn som er kjent er Roger av Crundale og Richard av Crundale.
Butrint

Historie

Byen ble grunnlagt av illyrere, men ifølge Vergils latinske epos Æneiden ble byen grunnlagt av Helenos fra Troja. I antikken var byens navn Bouthroton (latin: Buthrotum), og kjent som en pilegrimsby for de som dyrket legeguden Asklepios.
Bymurene rundt Butrint ble bygd 300-tallet f.Kr.
Byen ble erobret av romerne under Julius Cæsar og Augustus koloniserte byen i 167 f.Kr. Det bysantinske riket tilførte byen rikdom og rundt 10 000 innbyggere. Fra 1000-tallet kjempet normannere, angevinere og republikken Venezia om makten i området. Byen ble brukt som base for normannerfyrsten Bohemond i 1081 da han bygde opp en stor flåte for å erobre Konstantinopel, og dessuten på 1600-tallet da muslimske Suleiman I prøvde å ta Korfu.

Fraflytting og gjenoppdaging

I løpet av middelalderen dannet det seg myr i området, og Butrint ble fraflyttet. Ved begynnelsen av 1800-tallet var det igjen en beskjeden fiskerlandsby rundt en venetiansk borg.
Den historiske byen ble gjenoppdaget i 1928 av den italienske arkeologen Luigi Ugolini. Storstilte utgravinger tok til etter andre verdenskrig og på 1990-tallet. I 1992 kom byen med på UNESCOs verdensarvliste, og området som omfattes ble utvidet i 1999. Da Albania opplevde sterk uro i 1997 ble museet i byen plyndret og mange skatter forsvant. Byen ble sett på lista over truede verdensarver ettersom byen manglet vernetiltak.
Av ruinene er det blant annet et romersk bad, et amfiteater, en villa, kapellruin fra 400-tallet og en basilika fra 500-tallet. Museet ligger i en venetiansk borg fra 1300-tallet.
Theocris

Utseende

Små til middelsstore, brunlige trebukker.

Levevis

Som de fleste andre trebukker borer larvene i ved.

Utbredelse

Arten er utbredt i Sentral-Afrika.
Mad Men

Don Draper

Don Draper spilles av Jon Hamm: 
Han er kreativ direktør og etterhvert juniorpartner i reklamebyrået Sterling Cooper. Han er hovedperson i serien. Lite av hans fortid er kjent, noe som skyldes hans tilbakeholdenhet. Han er født som Richard «Dick» Whitman, den uekte sønnen til en prostituert som døde da han ble født. Han bodde med faren og farens nye kone frem til han var 10. Han flyttet da hans alkoholiserte far ble sparket i ansiktet av en hest og døde. Små glimt blir vist av Dons fortid i serien; hans barndom var ulykkelig og hans stemor lot aldri være å minne ham på at han var en «horunge». I hans militære tjenestetid i Koreakrigen ble en offiser ved navn Don Draper drept mens han og Whitman er alene på basen. Whitman bytter da ID-papirer med ham og tar hans navn, kutter all kontakt med familien og startet et nytt liv. Don Draper er en meget dyktig reklamemann og den store stjernen i reklamebyrået, han tiltrekker og beholder viktige klienter, blir forsøkt rekruttert av konkurrerende firmaer og lever et tilsynelatende perfekt liv. Imidlertid virker ikke Don lykkelig med sitt liv, han drikker og røyker mye og synes ofte deprimert. Mens han tilsynelatende elsker sin kone, har han en kort seksuell affære med Rachel Menken og blir også  involvert med beatniken Midge Daniels. Han har to barn med sin kone og fremstår som en kjærlig far. Imidlertid, da Pete Campbell truer med å avsløre hans fortid, overveier Don for et øyeblikk å flykte til Los Angeles og forlate sin kone og barn. Bertram Cooper utnevner ham til partner etter Roger Sterlings hjerteinfarkt.

Seriens innflytelse og suksess

Serien ble i 2010 nominert til 17 Emmy-priser, de tre første sesongene fikk Golden Globe for beste dramaserie tre år på rad og en vant også for to Emmy-priser for beste dramaserie, i tillegg til en rekke priser for skuespillerprestasjoner, design, manus med mer. Den har hatt et jevnt økende seertall i USA med rundt tre millioner seere i løpet av den tredje sesongen. The Guardian har kåret den til den fjerde beste serien gjennom tidene, mens New York Times skrev at Mad Men har gått fra å være et kultfenomen til å bli et kulturelt fenomen på samme måte som The Sopranos en gang var. Moteskaperne Michael Kors og Louis Vuitton, kleskjeden Banana Republic og kjøpesenteret Bloomingdales har alle brukt Mad Men-estetikken. Barbie-produsenten Matte produserer nå dukker av figurene – for voksne. 
Arnt Maasø, førsteamanuensis i medievitenskap, sier i et intervju i Dagsavisen at serien er milevis unna å bli et massefenomen på linje med Seinfeld eller Friends. Han sier: «Vi snakker om en relativt smal kvalitetsserie som jeg har inntrykk av at treffer voksne, velutdannede folk som samtidig er aktive nettbrukere, sånn at de både kan laste ned eller kjøpe serien på nett og ta del i alt som skjer rundt serien.»

Serien i Norge

Serien har hatt rundt 9 000 seere i snitt når det har vært vist på den norske kanalen Viasat 4.
White Zombie

White Zombie var et heavy metal band fra New York City i USA. Navnet har de tatt fra skrekkfilmen White Zombie. De begynte å spille i 1985. Sangene deres var nesten bare ren fantasi. Tekstene deres er sterkt preget av skrekkfilmer. I 1998 ble bandet oppløst like etter vokalisten Rob Zombie slapp sitt første soloalbum Hellbilly Deluxe.
Dynamisk muskelarbeid

Dynamisk muskelarbeid er når en skjelettmuskel, eller muskelgruppe trekker seg sammen, eller blir strukket, og skaper kroppslig bevegelse. Arbeidsformen nyttes i all kroppslig bevegelse. Det er vanlig å skille mellom dynamisk konsentrisk muskelarbeid, der muskelen trekker seg sammen, og dynamisk eksentrisk muskelarbeid der muskelen blir strukket.
Alternativet til dynamisk muskelarbeid er statisk muskelarbeid der musklene arbeider som stabilisatorer over et ledd eller kroppsdel.

Daglig arbeid

Eksempler på dynamisk muskelarbeid i hverdagen er all kroppslig bevegelse, når vi går, løper, bøyer oss og løfter.
Fredrik Luhr Dietrichson

Karriere

Dietrichson har en Bachelor i Musikkutøvelse fra jazzlinja ved Trondheim musikkonservatorium, der han startet bandet 'Moskus' sammen med studiekameratene Anja Lauvdal (piano) og Hans Hulbækmo (trommer). De vant plateselskapet Grappas debutantpris i 2011, i tillegg til å være finalister i JazzIntro 2012. De tre unge musikerne fra Haugesund, Flekkefjord og Tolga ble også vel mottatt i andre konstellasjoner, selv om trioen fikk bra anmeldelser for debyalbumetz Salmesykkel (2012), som ble fulgt opp med en konsert på den nationale jazzscene, Victoria i Oslo. 'Moskus' er et band rikt på bilder opopulære melodier og rytmer, som dreier rundt fraser og figurer heller enn komplette komposisjoner. De vektlegger lydbilder og akkorder heller enn improviserte notelinjer, og ligger nærmere til pop og rock spor av band som The Bad Plus og Esbjörn Svensson Trio enn mer ortodokse jazztrioer. Noen gospelvendinger kan gi assosiasjoner til Tord Gustavsen Trio.
Dietrichson var også involvert i etableringen av bandene 'Shotgun', 'Maren Trio, 'Philip Schjetlein Trio', trioen 'Wolfram' med det selvtitulerte debyalbumet Wolfram (2012) og duoen 'PGA' med debyalbumet Corrections (2012). På albumet Corrections blir duoen 'PGA' assistert av Henrik Munkeby Nørstebø (trombone) og Thorsten Lavik Larsen (trompet) på to spor.
Therybupestris

Utseende

Små til middelsstore, grønt metalliske praktbiller, dekkvingene har purpur- eller blåaktige tverrstriper.
Viktorija (1988)

Handling

Møllerens sønn, Juhanness, har fra tidlig i barndommen elsket den velstående slottsherrens datter Victorija. De vokste opp sammen og følte ikke forskjellen mellom deres sosiale rangposisjoner. Når tiden er inne for Victorija til å gifte seg, ønsker hennes far at hun skal velge en rik mann. Overveldiget av sorg begynner Juhanness å skrive poesi og reiser bort. Han vender etter en tid hjem igjen som en berømt poet. Nå er det ikke bare den sosiale posisjonen som hindrer dem, men også deres stolthet. Først etter Victorijas bortgang får han vite i hennes brev at hun har elsket ham i hele sitt liv.
Stina Nygård

Idrettskarriere

Nygård deltok i svømming under Special Olympics 2019 i Abu Dhabi, der hun fikk to bronsemedaljer. Hun kom på tredjeplass i på 100 meter fri i klassen F09, med tiden 1:45,22, og hun kom også på tredjeplass på 50 meter fri i klassen F12, med tiden 46,14.
James Stewart (basketball)

OL i 1936

Stewart vant en olympisk sølvmedalje i basketball under OL i 1936 i Berlin. Han var med på det canadiske landslaget som kom på andreplass i  basketballturneringen. Dette var første gangen basketball var en olympisk sport. Tjuetre lag deltok i turneringen som ble avviklet i perioden mellom 7. august og 14. august. Canada vant over Polen med 42-15 i semifinalen men tapte finalen mot USA med 8-19. Stewart spilte fire  kamper i OL-turneringen inkludert finalen.
Yoshiyuki Matsuyama

Japans herrelandslag

Yoshiyuki Matsuyama spilte ti landskamper for Japans herrelandslag.
Slips (band)

Slips var et punkrock-band fra Jessheim, etablert i 1979.
Bandet ble startet opp som duo med Espen Dahle og Johnny Halvorsen, som tidligere hadde spilt sammen i Clergymens og The Fzst. I 1980 ble Kjetil Andersen på bass  og Hans Petter Baarli på gitar med i bandet, sammen hadde de to spilt i bandet Sprøyters. De varmet opp for De Sjenerte på flere konserter, og inngikk avtale med Curious Tapes om en kassettutgivelse, som aldri ble noe av. Baarli dannet i 1981 bandet Riff Raff med broren, og senere samme år ble Slips oppløst. Baarlibrødrene startet Backstreet Girls i 1984, etter at Riff Raff ble oppløst.
I november 2006 ble Slips gjenforent i anledning bokslipp for Morten Andersens fotobok White Nights i Oslo. I 2007 ga de ut et musikkalbum med sangene fra 1980, både på CD og vinyl.
José Antonio Camacho

Trenerkarriere

Camacho satset på hovedtrenerkarriere i 1992. Først fikk han Rayo Vallecano opp til den øverste divisjonen, før han videre byttet til RCD Espanyol, som han også rykket opp med. Camacho dro deretter til Sevilla, som i denne perioden var preget av stort kaos. Camacho dro dermed tilbake til Espanyol og fikk laget opp på en 10.-plass.
Deretter ble Camacho landslagstrener etter at den allerede upopulære Javier Clemente hadde fått sparken etter å ha tapt mot Kypros i kvalifiseringen til EM i 2000. Camacho vant de resterende kaper i kvalifiseringen og kom til kvartfinalen i EM, om enn såvidt, der det ble tap for de blivende europamestrene frankrike. Camacho fikk også Spania til VM i Syd-Korea og Japan i 2002, men trakk seg da Spania gikk ut mot Sør-Korea i en veldig kontroversiell kamp.
Camacho var senere trener i SL Benfica, og var svært populær blant Benficas fans på grunn av sin sterke og profesjonelle innstilling som ble overført til spillerne. Etter dette fikk Camacho endelig prøve seg som trener for Real Madrid, men etter to dårlige kamper, blant annet et tap mot gamleklubben Espanyol, trakk han seg.
Camacho dro deretter tilbake til Benfica igjen i 2007, men ble også her i kort tid, etter at han spilte uavgjort hjemme mot bunnlaget União de Leiria.
Den 13. oktober 2008 tok han over CA Osasuna, og jobbet der til 2011, da han fikk sparken etter at laget rykket ned. Kort tid etter ble han trener for Kinas landslag.
Hariharalaya

Hariharalaya (khmer: ហរិហរាល័យ) var en historisk by og hovedstad i Khmerriket som lå i nærheten av Siem Reap, Kambodsja i et område som i dag kalles Roluos. I dag er alt som er igjen av byen ruinene av flere kongelige templer: Preah Ko, Bakong og Lolei.

Etymologi

Navnet Hariharalaya er avledet fra navnet på Harihara, en Hinduguddom fremtredende i pre-Angkoriansk Kambodsja. Navnet Harihara er sammensatt av Hari (som betyr den hinduistiske guden Vishnu) og hara (som betyr den hinduistiske guden Shiva). Kambodsjanske framstillinger av Harihara var av en mannlig guddom som på én side bar attributtene til Vishnu, og på den andre siden bar attributtene til Shiva. For eksempel, guddomens hodeplagg besto av en Miter-type lue (typisk for Vishnu) på den ene siden og så krøllete hårlokker (typisk for Shiva) på den andre.

Historie

Mot slutten av det 8. århundre beseiret den kambodsjanske kongen Jayavarman II enorme landområder i nærheten av den store innsjøen Tonle Sap. I alle fall deler av denne tiden hadda han sin hovedstad på Hariharalaya. Men da han erklærte seg selv for universell monark av landet i 802 gjorde han ikke dette i Hariharalaya, men på et sted på Kulenplatået. Senere returnerte han hovedstaden til Hariharalaya, der han døde i 835.
Jayavarman II ble etterfulgt av Jayarvarman III og deretter Indravarman I, som var ansvarlig for byggingen av det kongelige tempelfjellet kjent som Bakong. Indravarman I innviet tempelets dominerende religiøse symbol, et lingam kalt Sri Indresvara (navnet er en kombinasjon av kongens navn med Shiva) i 881. Indravarman I konstruert også det mye mindre tempelet som i dag kalles Preah Ko («hellig okse»), innviet i 880. I 889, ble Indravarman I etterfulgt av sin sønn Yasovarman I, som bygget et tempel for Lolei (navnet kan være et moderne misoppfatning av «Hariharalaya»). Yasovarman grunnla også en ny by i området Angkor Thom nord for det moderne Siem Reap og kalte den Yasodharapura. Yasovarman gjorde den nye byen til sin hovedstad og bygde et ny kongelig tempelfjell der, kjent som Phnom Bakheng. Yasodharapura overlevde fram til 1170-tallet, da den ble lagt i grus av en invaderende hær fra Champa.
Utahs flagg

Utahs flagg består av en blå duk med delstatsvåpenet i en gulfarget sirkel. Flagget ble innført 11. mars 1913.
Delstatsvåpenet har symboler både for delstaten Utah og for USA. Sistnevnte er representert ved to amerikanske flagg og ved den hvithodete havørnen (Haliaeetus leucocephalus) over skjoldet. Delstatens motto, Industry er påskrevet våpenet og symboliseres også ved bikuben. Årstallet 1847 viser til året de første bosettingene i delstaten ble etablert av mormoner under ledelse av Brigham Young. Årstallet 1896 viser til året delstatens segl ble offisielt vedtatt. Skjoldet er omgitt av delstatsblomsten segolilje (Calochortus nuttallii).
I likhet med mange andre delstater, der flaggduken også er blå, har også Utahs flagg militære faner som forbilde. Også delstatene Connecticut, Pennsylvania, Sør-Carolina, New Hampshire, Virginia, New York, Vermont, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord Dakota, Montana, Idaho, og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.

Tidligere flagg

Delstaten Utahs første flagg ble innført 9. mars 1911. Det var i hovedsak likt dagens flagg, men hadde svart-hvitt emblem uten sirkel rundt.
Deir ez-Zor

Historie

Byen har vært styrt av assyrere, kaldeere, persere og senere av grekere og romere. Under de mongolske invasjoner i det 13. århundre ble byen helt ødelagt. Den nåværende byen ble oppført av osmanene i 1867 for å samle nomadene i Eufratregionen, og fungerte den gang som administrasjonssenter i regionen. Da osmanene trakk seg ut av området i 1918 overtok britene, for i 1921 å bli avløst av franskmennene. I 1946 ble byen en del av den uavhengige syriske republikk.
I 1915 ble byen oppsamlingssted for armenere som av tyrkerne var blitt tvunget til å forlate hjemmene sine under folkemordet på armenerne. Et minnesmerke om denne hendelsen ble i form av en kirke oppført i 1991.

Attraksjoner

Deir ez-Zor er berømt for sin hengebro (ødelagt i 2013) som strekker seg over Eufrat og forbinder bydelene på begge sider av elven. Den ble bygget av franskmennene på 1920-30-tallet. Byen har også et arkeologisk museum med gjenstander fra nærliggende lokaliteter. Den har også et arabisk kultursenter og universitetet. Al-Furat. I området ligger de arkeologiske lokalilitetene Dura Europos, Halabiye og Zalabiye samt Mari.
Fiedler & Lundgren

Historie

Historien bak bedriften har sin begynnelse i 1783. Dette året søkte Samuel Fiedler om å få produsere snus, noe som ble innvilget. Etter hans død tok den nest eldste sønnen, Magnus Fiedler over bedriften og snusproduksjonen. Bedriften begynte etter hvert å produsere store mengder snus. I 1809 ble det produsert 3 tonn.
Den virkelige grunnleggelsen av bedriften skjedde ikke før i 1835 i Göteborg. Fiedler & Lundgren var en viktig del av den svenske snusproduksjonen og hadde mange kjente merker. I og med tobakksmonopolet som trådte i kraft i 1915 i Sverige, flyttet Fiedler & Lundgren virksomheten til Danmark.
89 år senere, i 2004, flyttet Fiedler & Lundgren tilbake til Sverige med et mål om bli Sveriges nest største snusprodusent, fornye markedet og lansere innovative produkter med høyeste kvalitet. Fiedler & Lundgren eies i dag av Skandinavisk Tobakskompagni.
Leif Engqvist

Karriere som fotballspiller

Engqvist startet karrieren i Lunds BK, og ble for alvor oppdaget da han, i en kamp mot «di gule» (IFK Malmö), egenhendig scoret fem mål. Engqvist kom til Malmö FF sammen med Roger Ljung. Engqvist var spiss da han ankom klubben, men ble senere omskolert til midtbanespiller. Han ble svensk mester med Malmö FF i 1986 og 1988, og svensk cup-mester med samme lag i 1986 og 1989.
I 1991 gikk Engqvist til Trelleborgs FF, hvor han ble ut karrieren.
Engqvist står også notert med 18 kamper og to scoringer for Sverige, og han var en del av troppen da Sverige deltok i VM i 1990.

Karriere som trener

Engqvist hadde vært trener i mindre idrettslag da han i 2002 ble en del av Malmö FFs trenerstab. Engqvist har hatt ulike rolle i denne perioden, og vært både A-lagstrener og U-21-lagstrener. Trenerjobben ble mer og mer marginalisert etter at Rikard Norling hadde sluttet seg til klubben, og 2012-sesongen var Engqvist lagleder.
Engqvist forlot klubben da kontrakten hans utløp, og ble november 2012 presentert som trener for Lunds BK.
Engqvist har trenerlisen Uefa Pro License, som er den høyeste innenfor europeisk fotball.
Frithjof Foss

Sakprosa

Han skrev verket Arendal Byes Historie udarbeidet ved Bidrag af offentlige Midler efter opbevarede Protokoller, Aktstykker og Optegnelser, som kom ut i 21 hefter i perioden 1889 til 1893, trykket i Arendals Bogtrykkeri.

Skjønnlitteratur som Israel Dehn

Foss var også en populær forfatter av skjønnlitteratur, men blir i litteraturhistoriene av Henrik Jæger og Francis Bull karakterisert som triviallitteratur. I stedet for å problematisere samfunnsordningen og institusjonen ekteskap, som Camilla Collett i Amtmandens Døtre og Henrik Ibsen i Kjærlighedens Komedie, behandler Foss i sine ekteskapsromaner forutsetningene som gitte. Det er opp til enkeltmennesket å tilpasse seg den guddommelige samfunnsordning.
San Telmo Island

San Telmo Island er en liten øy på nordsiden av Livingston Island i øygruppen Sør-Shetlandsøyene. Den utgjør vestiden av Shirreff Cove og er omgitt av flere mindre holmer, San Telmo Islets.
Øya ble navngitt av UK Antarctic Place-Names Committee i 1958 og er oppkalt etter det spanske fartøyet «San Telmo» som forliste i 1819 på vei fra Cádiz til Callao. Vrakrester som sannsynligvis stammer fra «San Telmo» ble funnet av William Smith i 1820 ved Cape Shirreff i nærheten av San Telmo Island.
San Telmo Island utgjør sammen med Cape Shirreff et spesielt verneområde i Antarktis (ASPA nr. 149). Området er hekkeplass for antarktisk pelssel og pingviner.
Agrianes (bille)

Utseende

Middelsstore, avlangt ovale, mer eller mindre metallisk skinnende bladbiller. Som vanlig for metallisk fargede biller er de ganske variable i fargen.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Sør-Amerika, i alle fall i Peru, Brasil og Argentina.